דייוויד קאראדין

דייוויד קאראדין (באנגלית: David Carradine; ‏ 8 בדצמבר 1936 - 4 ביוני 2009) היה שחקן קולנוע וטלוויזיה ואמן לחימה אמריקאי. קאראדין נודע במיוחד בשל הופעתו בסדרת הטלוויזיה משנות השבעים "קונג פו" ובשנים מאוחרות יותר בשל הופעתו כ"ביל" בסרטי "להרוג את ביל" שביים קוונטין טרנטינו. היה מועמד ארבע פעמים לפרס גלובוס הזהב. בסך בכל קאראדין שיחק ביותר מ-100 סרטי קולנוע. קאראדין נולד כג'ון ארתור קאראדין לשחקן ג'ון קאראדין ולאשתו ארנדל אביגייל מק'קול. הוא בן למשפחת שחקנים, ואחיו הם השחקנים ברוס קאראדין, קית' קאראדין ורוברט קאראדין. הוא למד לימודי משחק באוניברסיטת קליפורניה בסן פרנסיסקו, בטרם החל בקריירה של שחקן מקצועי בתיאטרון, בטלוויזיה ובקולנוע. עם התחלת הקריירה אימץ את שם הבמה דייוויד. לאחר כמה הופעות בסדרות טלוויזיה בשנים 1963–1964, שיחק בתפקידו הקולנועי הראשון במערבון טאגארט (אנ') בשנת 1964. בסדרת הטלוויזיה "קונג פו", שזכתה להצלחה בשנות השבעים, גילם את דמותו של קוואי צ'אנג קיין. הופעתו בסדרה הקנתה לו מועמדות לפרס גלובוס הזהב. בשנות התשעים שיחק בסדרת הספין אוף "קונג פו: האגדה נמשכת", בתפקיד נכדה של הדמות אותה גילם בסדרה המקורית. קאראדין גם הפיק וכיכב בסדרה של קלטות וידאו, שהתמקדו בלימוד אמנויות הלחימה טאי צ'י וצ'י קונג. בטרם החל להופיע בסדרה "קונג פו" לא היה לקאראדין כל ידע באמנויות לחימה אלו, אך בעקבות הצלחת הסדרה החל להתעניין בנושא ולעסוק בו. כמו כן הנחה את הסדרה "Wild West Tech" בערוץ ההיסטוריה, תפקיד בו החליף את אחיו קית'. ב-1976 שיחק בסרט "Bound for Glory", בו גילם את דמותו של הזמר וודי גאת'רי בסרט ביוגרפי על חייו. ב-1978 שיחק בסרט "Circle of Iron" שחלקו צולם בישראל. ב-1985 שיחק במיני סדרה "צפון ודרום", בגינה היה מועמד פעם נוספת לפרס גלובוס הזהב. ב-1986 שיחק בסרט "הבריחה ממחנה השבויים" (אנ') שהפיק יורם גלובוס וחברת קנון גרופ. הסרט צולם בהוליווד על ידי צוות ישראלי שכלל את התסריטאי אבי קליינברגר, הבמאי גדעון אמיר והצלם יחיאל נאמן. ב-1990 שיחק בסרט "ציפור על תיל" לצידם של מל גיבסון וגולדי הון. בשנת 1993 שב לגלם את דמותו של קוואי צ'אנג קיין בסדרת ההמשך הקנדית "קונג פו: האגדה נמשכת", תפקיד אותו עשה למשך 4 עונות עד תחילת 1997. בשנת 2002 שיחק בסרט הטלוויזיה "אאוטסיידר" את ד"ר לוקאס הנרי, לצד נעמי ווטס. בשנים 2003–2004 כיכב בשני סרטי "להרוג את ביל", בהם שיחק את דמותו של ביל, ראש כנופיית המתנקשים, שגיבורת הסרט יוצאת לנקום בו. סרטים אלו זיכו אותו בשתי מועמדויות נוספות לפרס גלובוס הזהב. בשנת 2007 שיחק בקומדיה "גדול מהסרטים" בכיכובן של ג'יימה מייס וכרמן אלקטרה. בשנת 2008 השתתף בקליפ לשירם של האחים ג'ונאס "Burnin' Up", בו גילם דמות של מדריך קונג פו. ב-4 ביוני 2009 נמצא קאראדין מת בבית מלון בבנגקוק, שם שהה לצורך צילומי סרט. קאראדין נמצא בתוך ארון כשחבל כרוך סביב צווארו, עובדה שבאופן מיידי עוררה ספקולציות שונות על כך שהתאבד. בפועל, העדויות מהזירה ושתי נתיחות שלאחר המוות העידו כי מותו נגרם כתוצאה מחנק ארוטי עצמי, פרקטיקה של אוננות בה מייצרים מצב של חנק כדי להעצים את הסיפוק המיני. קאראדין היה נשוי חמש פעמים, ולו שתי בנות, קליסטה מירנדה וקנזס. מדיה וקבצים בנושא דייוויד קאראדין בוויקישיתוף אתר האינטרנט הרשמי של דייוויד קאראדין (באנגלית) דייוויד קאראדין, במסד הנתונים הקולנועיים IMDb (באנגלית) דייוויד קאראדין, באתר AllMovie (באנגלית) דייוויד קאראדין, באתר Rotten Tomatoes (באנגלית) דייוויד קאראדין, במסד הנתונים הקולנועיים KinoPoisk (ברוסית) דייוויד קאראדין, באתר MusicBrainz (באנגלית) דייוויד קאראדין, באתר Discogs (באנגלית) דייוויד קאראדין, באתר "Find a Grave" (באנגלית) השחקן דיוויד קרדין הלך לעולמו, באתר ynet, 4 ביוני 2009 כוכב "להרוג את ביל" דייוויד קאראדין נמצא מת בחדר מלון, באתר הארץ, 5 ביוני 2009 דייוויד קאראדין - התאבדות או מוות בשוגג? אתר אידיבי קראדין מת ממשחקי מין, לא ממעשה התאבדות, nfc ‏, 5 ביוני 2009 טלילה בן זכאי, קונג-פו בראש העין, מעריב, 9 בדצמבר 1977 מאיר שניצר, סרט - פרנסות פטריוטיות, חדשות, 11 ביוני 1986 חגי לוי, צרחה תציל ממות, חדשות, 9 באוגוסט 1990 אורי קליין, להרוג את ביל, באתר הארץ, 4 בנובמבר 2003 אורי קליין, הנס הגדול של טרנטינו, באתר הארץ, 23 באפריל 2004 Goldman, Russell (2009-06-04). "Police: Carradine Found Naked, Hanged in Closet". ABC News. Retrieved 2009-06-04. "Actor David Carradine Found Dead". CNN. 2009-06-04. Retrieved 2009-06-04. Ngamkham, Wassayos (2009-06-05). "'Kung Fu' Star Carradine Dead". Bangkok Post. נבדק ב-2009-06-05. "Forensics pointing out the death of David was autoerotic". Thai Rath. 2009-06-05. אורכב מ-המקור ב-2009-06-08. נבדק ב-2009-06-05. "Carradine Death 'Erotic Asphyxiation'". Bangkok Post. 2009-06-06. נבדק ב-2009-06-05. Drummond, Andrew (2009-06-05). "Kung Fu Star David Carradine Died 'When Auto Erotic Sex Game Went Wrong'". Daily Record. נבדק ב-2009-06-05. Gardner, David; Drummond, Andrew; Killalea, Debra (2009-06-05). "Kung Fu and Kill Bill Star David Carradine Found Accidentally Hanged After 'Sex Games' in Bangkok Hotel Wardrobe". Daily Mail. נבדק ב-2009-06-05.